**SMERNICA**

**starostu obce Toporec**

**O FINANČNEJ KONTROLE**

V súlade so zákonom č. 502/2001 Z. z. o finančnej kontrole a vnútornom audite a vyhláškou MF SR č. 517/2001 Z. z. o obsahu ročnej správy o výsledkoch finančných kontrol za účelom zabezpečenia úloh vyplývajúcich z uvedených predpisov vydáva starosta obce túto smernicu o finančnej kontrole.

**Čl. 1**

**Úvodné ustanovenia a základné pojmy**

1. Finančnou kontrolou sa rozumie súhrn činností, ktorými sa v súlade so zákonom č. 502/2001 Z. z. a osobitnými predpismi overuje:
2. splnenie podmienok na poskytnutie finančných prostriedkov
3. dodržiavanie všeobecne záväzných právnych predpisov pri hospodárení s verejnými prostriedkami
4. dodržiavanie hospodárnosti, efektívnosti a účinnosti pri hospodárení s finančnými prostriedkami
5. na účely finančného riadenia dostupnosť, správnosť a úplnosť informácií o vykonávaných finančných operáciách a hospodárení s finančnými prostriedkami
6. splnenie opatrení prijatých na nápravu nedostatkov zistených finančnou kontrolou a na odstránenie príčin ich vzniku.
7. Na účely tejto smernice sú:
8. finančnými prostriedkami

* verejné prostriedky – prostriedky štátneho rozpočtu, štátnych fondov, prostriedky Európskych spoločenstiev a iné prostriedky zo zahraničia na financovanie projektov na základe medzinárodných zmlúv, ktorými je Slovenská republika viazaná
* prostriedky rozpočtu obce

1. finančnou operáciou – príjem alebo použitie finančných prostriedkov v hotovosti alebo bezhotovostne, právny úkon alebo iný úkon majetkovej povahy
2. iným úkonom majetkovej povahy – iný úkon (než právny) v oblasti nakladania s majetkom obce
3. finančným riadením – súhrn postupov pri zodpovednom a prehľadnom plánovaní, rozpočtovaní, účtovaní, výkazníctve a finančnej kontrole finančných prostriedkov, ktorých cieľom je ich hospodárne, efektívne a účinné využívanie
4. hospodárnosťou – minimalizovanie nákladov na vykonanie činnosti alebo obstaranie tovarov, prác a služieb pri zachovaní ich primeranej úrovne a kvality
5. efektívnosťou – maximalizovanie výsledkov činnosti vo vzťahu k disponibilným finančným prostriedkom
6. účinnosťou – vzťah medzi plánovaným výsledkom činnosti a skutočným výsledkom činnosti vzhľadom na použité finančné prostriedky.

**Čl. 2**

**Zodpovednosť starostu obce**

Starosta obce podľa zákona o finančnej kontrole zodpovedá za:

1. vytvorenie, zachovávanie a rozvíjanie systému finančného riadenia
2. prijatie opatrení na nápravu nedostatkov zistených finančnou kontrolou a na odstránenie príčin ich vzniku, určenie zamestnancov zodpovedných za nedostatky zistené finančnou kontrolou a uplatnenie opatrení voči nim podľa osobitného predpisu
3. zabezpečenie vylúčenia zásahov smerujúcich k ovplyvňovaniu zamestnancov vykonávajúcich finančnou kontrolou

**Čl. 3**

**Zodpovednosť zamestnancov obce**

1. Vedúcim zamestnancom povinnosť vykonávať finančnú kontrolu vyplýva z pracovnej zmluvy. V rozsahu svojej pôsobnosti sú zodpovední za:
2. vytvorenie, dodržiavanie a rozvíjanie systému finančného riadenia zabezpečujúceho dodržiavanie všeobecne záväzných právnych predpisov a VZN obce
3. vytvorenie postupov finančného riadenia tak, aby zabezpečilo transparentné posudzovanie a finančnú kontrolu prípravy a realizácie finančných operácií
4. vykonávanie predbežnej finančnej kontroly podľa zákona o finančnej kontrole
5. za prípravu a realizáciu finančných operácií obce tak, aby bola dodržaná zásada hospodárnosti, efektívnosti a účinnosti pri hospodárení s verejnými prostriedkami.
6. zabezpečenie prípravy a realizácie finančných operácií v súlade so schváleným rozpočtom obce
7. Zodpovednosť za vykonávanie predbežnej finančnej kontroly ďalším zamestnancom vyplýva z pracovnej zmluvy. Týchto určia príslušní vedúci zamestnanci.

**Čl. 4**

**Predbežná finančná kontrola**

1.Predbežnou finančnou kontrolou overujú zodpovední zamestnanci Obce Toporec každú finančnú operáciu ( podľa Čl. 1. ods. 2 písm. b/ tejto smernice).

Náležite skontrolujú rozsah dokladov a dokumentov, ktoré tvoria podpornú dokumentáciu k fakturácii. Venovať náležitú pozornosť pri uzatváraní zmlúv, fakturovaných prác a služieb , ktoré nie sú predmetom preberacieho konania.

**Účtovníčka** odkontroluje súlad so schváleným rozpočtom, súlad s rozpočtom na ďalšie dva nasledujúce roky a taktiež súlad s uzatvorenými zmluvami.

**Referentka** preskúma podmienky hospodárnosti , efektívnosti , účinnosti a účelovosti pri použití verejných prostriedkov.

2.Predbežnou finančnou kontrolou sa so zameraním na dodržiavanie hospodárnosti, efektívnosti a účinnosti overujú, či je pripravovaná finančná operácia v súlade so schváleným rozpočtom, s uzatvorenými zmluvami alebo inými rozhodnutiami o hospodárení s finančnými prostriedkami a či je v súlade s príslušnými všeobecne záväznými právnymi predpismi.

3.Vykonanie predbežnej finančnej kontroly potvrdzujú zodpovedné osoby svojim podpisom na doklade súvisiacom s pripravovanou finančnou operáciou spolu s uvedením dátumu.

4.Finančné operácie nemožno vykonať alebo v nich pokračovať bez ich overenia predbežnou finančnou kontrolou.

5.Po vykonaní predbežnej finančnej kontroly sú osoby zodpovedné za jej vykonanie povinné ihneď oznámiť zistené nedostatky písomne starostovi obce.

**Čl. 5**

**Priebežná finančná kontrola**

1. Priebežnou finančnou kontrolou overuje zodpovedný zamestnanec Obce Toporec vybrané finančné operácie.
2. Priebežnou finančnou kontrolou sa overuje:
3. úplnosť a preukázanie účtovných alebo iných dokladov súvisiacich s kontrolovanou finančnou operáciou
4. súhrn skutočností podľa tejto smernice
5. vykonanie predbežnej kontroly
6. Po vykonaní priebežnej finančnej kontroly sú osoby zodpovedné za jej vykonanie povinné ihneď písomne oznámiť starostovi obce zistené nedostatky.
7. Priebežnú finančnú kontrolu je možné vykonať na základe poverenia starostu obce ako kontrolu za časové obdobie, resp. náhodne alebo kľúčom vybraných dokladov. Spôsob a rozsah vykonania priebežnej kontroly bude uvedený v poverení.

**Čl. 6**

**Následná finančná kontrola**

1. Následnú finančnú kontrolu v podmienkach Obce Toporec sú oprávnení vykonávať zamestnanci kontrolného orgánu a prizvané osoby.
2. Následnou finančnou kontrolou sa overuje:
3. objektívny stav kontrolovaných skutočností a ich súlad s príslušnými všeobecne záväznými právnymi predpismi a vnútornými predpismi
4. vykonanie predbežnej finančnej kontroly
5. dodržanie postupu podľa tejto smernice pri vykonávaní priebežnej finančnej kontroly
6. splnenie opatrení prijatých na nápravu nedostatkov zistených finančnou kontrolou a odstránenie príčin ich vzniku.

**Čl. 7**

**Evidencia kontrolných zistení a opatrení, ročná správa o výsledkoch finančných kontrol**

1. Každý zamestnanec vykonávajúci predbežnú a priebežnú finančnú kontrolu je povinný viesť evidenciu svojich kontrolných zistení a opatrení na ich odstránenie v nasledovnom rozsahu:
2. počet vykonaných finančných kontrol
3. stručný opis jednotlivých kontrolných zistení, označenia porušeného všeobecne záväzného právneho predpisu, finančného vyčíslenia kontrolného zistenia na hospodárenie s verejnými prostriedkami, najmä:

* porušenie rozpočtovej disciplíny vrátane sankcií uložených za porušenie podľa osobitného zákona
* kontrolné zistenia, ktoré sa oznámili orgánom činných v trestnom konaní alebo iným orgánom príslušným podľa osobitných zákonov
* nevykonanie predbežnej finančnej kontroly alebo nedodržanie postupu ustanoveného zákonom pri ich vykonávaní
* porušenie povinností podľa osobitných zákonov pri vedení účtovníctva a pri obstarávaní tovarov, prác a služieb
* nesplnenie opatrení prijatých na nápravu nedostatkov a na odstránenie príčin ich vzniku uložených na základe preukázaných kontrolných zistení predchádzajúcimi finančnými kontrolami
* kontrolné zistenia, neuvedené v bodoch 1. – 5., týkajúce sa nedostatkov, ktoré môžu mať závažné dôsledky na hospodárenie kontrolovaného subjektu s verejnými prostriedkami.

1. opatrenie prijaté na nápravu nedostatkov a na odstránenie príčin ich vzniku na základe preukázaných kontrolných zistení a termín ich splnenia.
2. Evidenciu vedie zodpovedný zamestnanec v dvoch vyhotoveniach, druhé vyhotovenie slúži pre účely zostavenia ročnej správy o výsledkoch finančných kontrol.
3. Evidenciu o vykonaných následných finančných kontrolách vedie v rozsahu požiadaviek na zostavenie ročnej správy o výsledkoch finančných kontrol hlavný kontrolór.
4. Ročnú správu o výsledkoch finančných kontrol zostavuje hlavný kontrolór.
5. Osoby zodpovedné za vykonanie jednotlivých finančných kontrol sú povinné predložiť hlavnému kontrolórovi polročne druhopis evidencie, ktorú vedú a podať informáciu o plnení opatrení uvedených v tejto smernice, ktoré neboli splnené.

**Čl. 8**

**Záverečné ustanovenia**

1. Smernica schválená Obecným zastupiteľstvom 12. 1. 2007 uznesením č. 7/2007 bola zrušená dňa 07.01.2015.
2. Nová smernicastarostu obce o finančnej kontrole schválená starostom obce dňa 07.01.2015
3. Obecné zastupiteľstvo oboznámené s úpravou smernice dňa 12.01.2015 Uznesením č. 5/2015 /b.

PhDr. Jozef Potanko

starosta obce